An hiwas ngonyan kan presenteng syudad inaapod maski kadto na Mactan dai pa naarabot an mga Kastila. An mga Agustino minukna an Opon kan 1730. Iyo ini an dating pangaran kan Lapu-lapu. An pagsalida kan psngaran ipigtolod ni Representante Manuel A. Zosal asin sa pwersa kan Akta Republika Nu. 3134, aprobado kan Hunyo 17, 1961 nagin opisyal an pagsangle.

Alagad, isinurat ni Jaime T. Malanyaon sa libro niyang Istorya kan Kabikolan (p. 507): ""Si Lisboa nangagin padi sa Oas, Polangui asin Nabua kaya an mga Bikol na tataramon hale sa [R]inconada"". Si Malanyaon isinurat an Tambobong Nin Mga Piniling Tataramon sa Bikol (1990) asin pinagtàwan doon niya digdi an paggamit kan Bikol Naga. Siring ni Malanyaon na taga-Calabanga, Camarines Sur, pinag-adalan man ni Malcolm Mintz nin husto an lenggwaheng Bikol asin guminibo siya nin haros sangkap na diksyunaryo kan Bikol na nagguno pa ngani sa trabaho ni Lisboa. Alagad, masasabi na si Malanyaon salto nanggad sa saiyang pahamraw na komento huli ta mayo siyang hararom na oportunidad sa pag'adal kan obra ni Lisboa ta haros maipo makaboklit kan orihinal na kopya kaini kan panahon niya asin mayo pang internet na kun saen maaadalan on-line an trabaho ni Lisboa.

Si Valentina Vladimirovna Tereshkova (Ruso: Валенти́на Влади́мировна Терешко́ва; namundag 6 Marso 1937) iyo an pinakaenot na babaeng nakaabot sa kahiwasan kan espasyo. Siya ngonyan retirado nang kosmonaut na Sobyet. Sa apat na gatos na aplikante, dangan sa limang pinalista, siya an napiling magpiloto kan Vostok 6 kan ika-16 nin Hunyo 1963 asin siya nagin pinakaenot na babae na naglupad sa espasyo. Siya man ngane an pinakaenot na sibilyan sa espasyo ta pinalaog lang siya sa Pwersa Ayre kan USSR komo karaipohan sa pagbali sa Kwerpo Kosmonaut. Sa misyon na ini, na nag'ayaw nin 3 aldaw, naggibo siya nin mga eksamen sa sadiring hawak sa pagkolekta nin datos kun ma'no man an mga reaksyon kan hawak'babae sa mga palupad-espasyo.

Kakamping pag'atake resulta daa kan ""alopoop kan gera"". An konseptong ini tinutuyaw nanggad ta nagigin sana daa ini pada'tolan asin pantahob sa maluyang pagplano, nakomprometer o aliwalas na intelehensya asin daing katoltolan na liderato.

Nagklase si Hugo nin Journalism sa Kolehiyo kan Artes asin Letras sa Unibersidad nin Bicol (BUCAL). Duwang taon siyang naglaog nin seminaryo kan siya yaon sa sekondarya sa Seminaryo nin Peñafrancia sa Syudad nin Sorsogon.

An mga pangatorogan mga serye nin imahe, tanog asin pagmatì na nanyayari sa isip mientras na torog, sinasabayan nin marikas na paghirô nin matá.

An kontemporaryong Tehran ngonyan moderno nang gayo na pidpid sa mga haralangkaw na estruktura asin an Torre Azadi (Torre nin Katalingkasan) y siring man an Torre Milad nagin nang simbolo para sa Tehran mismo. Huli sa lawig kan historya kaini, dakul nang beses na an lugar kan siyudad nahira-hira. An modernong Tehran ngonyan ika-32 nang relokasyon bilang kabesera kan Iran. An lenggwahe kaini iyo idtong dialekto Tehrani nagsasanga hale sa Persiano na may 98% parataram. Ray (<Avesta, Ragha) an kaamayan na pag'apod kaini kan nag'uumaboton pa sana an Islam igdi.